
לכבוד 


שלום רב,


הנדון: בקשה לקבלת מידע מכוח חוק חופש המידע, תשנ"ח 1998 – 
משאבות תחנת דלק – "דור אלון"
סימוכין: פנייתך מיום 23.7.18
ראשית , תודה על פנייתך בנושא שבנדון.
[bookmark: _GoBack]בפנייתך אל משרדנו – הכלכלה והתעשייה, ביקשת לקבל ממצאי כיול ביחס למשאבות דלק בתחנת "דור אלון".
עוד בטרם יבחן המשרד את בקשתך - על היבטיה המקצועיים והמשפטיים ובהלימה לחוק ולפסיקה בנושא, אבקש להביא לידיעתך מס' דברים:
סע' 4 (א) לתקנות -  התחייבות לשאת בתשלום האגרות תק' תשע"ד-2014 הודעה תשע"ז-2017, קובע כי:
המגיש בקשה לקבלת מידע (להלן – המבקש), ישלם אגרת בקשה, ויתחייב לשאת באגרת טיפול ובאגרת הפקה, עד לסכום שלא יעלה על 148 שקלים חדשים.
על כן וכדי שנוכל לטפל בבקשתך, אני נדרש להפנותך לשלם אגרת בקשה ולהתחייב לשאת באגרת טיפול ובאגרת הפקה, כמוזכר לעיל.
מצ"ב הקישור למילוי טופס ההתחייבות, לשימושך באתר חופש המידע של משרד הכלכלה:
http://www.economy.gov.il/About/FreedomOfInformationLaw/Pages/FOI.aspx
דרך הקישור תמצא מידע אודות:  אופן הגשת בקשה לקבלת מידע​​, הורדת טופס בקשה לקבלת מידע, מידע בנושא תשלום אגרת הבקשה וכד'.​
עוד אסביר כי בערוץ קבלת מידע מכוח חוק חופש המידע, בשונה מערוצים אחרים לקבלת מידע מהמשרד, הבקשה לא רק מחייבת תשלום אגרות, אלא מטופלת על פי משכי הזמן להתייחסות - הקבועים בהוראות הדין.

לנוחיותך, להלן קישור לתקנות ולחוק, ככל שהדבר עשוי לשמש אותך:
https://www.nevo.co.il/law_html/Law01/144M1_003.htm
https://www.nevo.co.il/law_html/Law01/144M1_001.htm
מן ההכרח לציין, כי פנייה מכוח חוק חופש המידע הנה אחת הדרכים לקבלת מידע. ניתן לקבל מידע גם בפנייה למחלקת פניות הציבור ו/או ליחידה עצמה ללא תשלום אגרה.
יחד עם זאת, כמובן שעומדת בפניך האפשרות לפנות מכוח החוק, או אז, נדרש לעמוד במופיע בו ובתקנותיו, על כל המשתמע מכך, לרבות התנאים המקדמיים לטיפול בבקשה כמצוין במכתבי זה.
על כל פנים, באם יוסדר האמור לעיל מבחינת האגרות, יחל המשרד בבחינת בקשתך אל מול היחידה המקצועית הרלוונטית.
על מנת להקל עליך בהתקשרות מול המשרד, מצ"ב כתובת הדוא"ל הייעודית לחופש המידע:
Hofesh.Meda@economy.gov.il
כאן לשירותך ככל שתזדקק.
 


בברכה
יוסי זולפן,

  הממונה על חוק חופש המידע
   משרד הכלכלה והתעשייה




העתק: עו"ד מורן מרקוביץ, הלשכה המשפטית
            עו"ד אמל כולאב, הלשכה המשפטית       

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

